ועדת הכלכלה, כנסת 18, פרוטוקול מספר 744, 2012-02-14 13:00

ישראל אייכלר: שלום לכם, אנחנו פותחים את ישיבת ועדת הכלכלה בהצעת חוק לתיקון פקודת התעבורה (מערכת לדיווח ומעקב לגבי רכב של תאגיד), התשע"ב-2012, של חבר הכנסת זאב ביילסקי וחבר הכנסת חמד עמאר.

ישראל אייכלר: אני מבין שסדר היום עוסק קודם כל בבקשה לדיון חוזר?

לאה ורון: נכון, בבקשה לדיון מחדש.

ישראל אייכלר: לדיון מחדש מאת חבר הכנסת ביילסקי.

ישראל אייכלר: מה היה בדיון הקודם?

ישראל אייכלר: למה צריך דיון מחדש מאז ההחלטה הקודמת?

זאב בילסקי: הגענו לכל הסיכומים הנדרשים בדיון הקודם, הצבענו על ההצעה וההצעה הייתה צריכה לעבור למליאה.

זאב בילסקי: קיבלנו פנייה ממשרד הביטחון שביקש להחריג מספר מצומצם מאוד של יחידות מבצעיות, ביטחוניות.

זאב בילסקי: אני לא נכנס למהות היחידות האלו.

זאב בילסקי: אנחנו, מציעי החוק, מבקשים ללכת לקראת אותו מספר מצומצם.

זאב בילסקי: אנחנו מדברים על מספר מצומצם של עשרות, מאות רכבים שאין לנו עניין שהציבור יתחיל להגיד מה הרכב הזה עשה ככה, מה הרכב עשה אחרת.

זאב בילסקי: אנחנו בהחלט לא התכוונו.

זאב בילסקי: מדובר פה בהצעת חוק ערכית ביותר.

זאב בילסקי: זאת הצעת חוק שנועדה להיאבק בנגע של תאונות הדרכים.

זאב בילסקי: מדינת ישראל משלמת מחיר של 400 הרוגים בשנה, עשרות אלפי פצועים.

זאב בילסקי: בהיותי שכן של בית לוינשטיין - אני כמעט כל שבוע נמצא שם - אני רואה את התוצאות.

זאב בילסקי: אנחנו עושים כל מאמץ בחקיקה, בענישה, באכיפה, בכל דבר שהממשלה יכולה לעשות, שהכנסת יכולה לעשות.

זאב בילסקי: אנחנו הגענו להצעת החוק.

זאב בילסקי: הלוואי ובמדינת ישראל היו 50 אלף שוטרים שהיו עוצרים כל נהג מתפרע בכל מקום.

זאב בילסקי: לצערנו, זה לא יהיה.

זאב בילסקי: אנחנו היום משתפים את הציבור במאבק בתאונות הדרכים.

זאב בילסקי: קבענו מדבקה.

זאב בילסקי: עשינו את זה בשיתוף מלא עם משרד התחבורה.

זאב בילסקי: קיבלנו את תמיכת משרד התחבורה וממשלת ישראל בוועדת שרים לחקיקה.

זאב בילסקי: הגענו היום ב-99% לסיום העניין.

זאב בילסקי: כל מה שהתבקשנו - לכן ביקשתי את הדיון החוזר - זה להחריג מספר מצומצם של גופים ביטחוניים כך שאך ורק סמכות ביטחונית עליונה היא זאת שתקבע באופן אישי ופרטני.

זאב בילסקי: אם נאשר את אותם אנשים אנחנו למעשה הוצאנו מלאכה שלמה מתחת הידיים שלנו, הלכנו בכיוון של מאבק בתאונות הדרכים וגם הכללנו מאות אלפי כלי רכב שיישאו מדבקה כך שאנשים יוכלו לצלצל, להתלונן ולספר.

זאב בילסקי: זה לא הליך פלילי, זה הליך משמעתי.

זאב בילסקי: במהלך החקיקה קיבלתי כל כך הרבה טלפונים מחברות מובילות במשק שהלכו עם הנוהל הזה עוד כשמשרד התחבורה התקין את זה כתקנות.

עוזי יצחקי: כנוהל.

זאב בילסקי: כל כך הרבה גופים הלכו עם הנוהל הזה ושבעי רצון מזה.

זאב בילסקי: יש גוף, שהוא אחד המרכזיים במדינת ישראל, שהודיע לי שבעקבות הנוהל שלכם, עוזי, יש 50% ירידה בתאונות דרכים.

זאב בילסקי: הם פיתחו את הנוהל הזה.

זאב בילסקי: הם יודעים בדיוק מי מתלונן סתם, מי לא מתלונן סתם.

זאב בילסקי: הם עשו את זה לנוהל שהמנכ"ל מתערב באופן אישי לגבי נהג שמקבל יותר מכך וכך תלונות.

זאב בילסקי: יש פה ברכה רבה בנוהל הזה, לכן אנחנו מאוד מבקשים שכל הנוכחים פה בוועדה יבינו את חשיבות הדבר שמוטל על כף המאזניים, יתמכו בנו ברצון ללכת לקראת מערכת הביטחון, שהיא מערכת יקרה לכולנו, ויסמכו על אותם אנשים שאמונים על ביטחון המדינה בדברים הרבה יותר חמורים והרבה יותר קשים מאשר הנוהל הזה.

זאב בילסקי: הם יפטרו רק את אותם אנשים שהם סבורים שהם צריכים להיות פטורים מזה, למעט כל התעשיות הביטחוניות, כל משרד הביטחון, כל הפקידים, כל המנהלים שיהיו חייבים לשאת באותה מדבקה.

זאב בילסקי: חשבנו שזה הגיוני, לכן אנחנו מבקשים לפטור אותם.

ישראל אייכלר: אני רוצה לשאול אותך שתי שאלות, חבר הכנסת ביילסקי.

ישראל אייכלר: האם אתה מודע לכך שיש הצעת חוק לגבי משקיפים שיהיו מוסמכים לדווח, לא שכל אחד יוכל?

זאב בילסקי: כל מה שייעשה ברוך הבא.

זאב בילסקי: שיהיו משקיפים, שיהיו שוטרים.

ישראל אייכלר: דבר שני שאני שואל אותך זה בגלל שאני עכשיו יושב-ראש ולא כל כך הייתי בישיבות שהיו בעניין הזה.

ישראל אייכלר: איך אתה מונע ממישהו בגלל שההוא בחלון לא מוצא חן בעיניו, לצלצל ולהלשין עליו שקר וכזב?

זאב בילסקי: עברנו כבר את השלבים האלה.

זאב בילסקי: דיברנו עם הרבה מאוד קציני בטיחות במקומות שמקבלים מאות תלונות כאלו.

זאב בילסקי: אומרים אצלנו שרבי עקיבא היה נותן בהם סימנים.

זאב בילסקי: ההליך הוא לא פלילי.

זאב בילסקי: זה לא הליך משטרתי.

זאב בילסקי: אתה לא בא למישהו וסתם מתלונן.

זאב בילסקי: אותו קצין בטיחות אחרי 5 דקות בעבודה יודע בדיוק.

זאב בילסקי: הוא רואה מאיפה התלונה, מתי היא מגיעה, איך היא מגיעה, הוא מזמין את הנהג.

זאב בילסקי: ההליך הוא משמעתי, נוהלי.

זאב בילסקי: צה"ל בעצמו בהרבה יחידות אימץ את הנוהל הזה.

זאב בילסקי: פשוט הנהג יודע.

זאב בילסקי: את אותם מקרים בודדים שמישהו יתחשבן עם מישהו ויצלצל כל הזמן תופסים ב-5 דקות.

זאב בילסקי: זה לא מהווה בעיה.

זאב בילסקי: מבינים שיש לאותו אדם בעיה עם איזה מישהו שמחפש את הדרך הזאת.

זאב בילסקי: זה נמחק כלא היה.

זאב בילסקי: זה ממש לא מהווה בעיה.

ישראל אייכלר: למה אני שואל אותך?

ישראל אייכלר: כי כשהצעתי את ההצעה הזאת של המשקיפים המשטרה וגורמים אחרים אמרו שזה יפתח פתח למלשינים והתחשבנויות.

ישראל אייכלר: הצעתי שיהיו משקיפים שיעברו איזה שהוא קורס ואיזו שהיא ביקורת.

ישראל אייכלר: אם הוא ידווח שקר פעם אחת הוא יאבד את תעודת המשקיף שלו.

ישראל אייכלר: אם כל אחד יכול לצלצל.

ישראל אייכלר: .

ישראל אייכלר: עד היום הבנתי שזה באופן התנדבותי, שהארגונים עצמם רוצים את זה.

ישראל אייכלר: אם הייתי מנהל חברה הייתי רוצה שלכל הנהגים שלי תהיה מדבקה כדי שיסעו כמו בני אדם.

ישראל אייכלר: אם אתה בא לחייב את זה בחוק אתה קודם צריך לבדוק מה היה עד היום, אם זה הצליח, אם זה עבד.

זאב בילסקי: משטרת ישראל מתייחסת לכל תלונה שהיא מקבלת.

זאב בילסקי: כל אזרח יכול להתקשר למשטרה, להתלונן.

ישראל אייכלר: לא, רק על אלה שיש להם מדבקות.

זאב בילסקי: גם היום הוא יכול להתקשר לא רק לגבי המדבקה.

זאב בילסקי: הרבה יותר גרוע.

זאב בילסקי: אם אתה רוצה לגרום נזק לבן אדם תתקשר למשטרה, תגיד שזה עשה ככה, זה עשה ככה.

זאב בילסקי: משטרת ישראל מטפלת בדברים האלה לפעמים גם ב-real time.

זאב בילסקי: במקורותינו כתבו שלמלשינים לא תהיה תקווה, לכן אנחנו לא רוצים.

זאב בילסקי: .

ישראל אייכלר: 3 פעמים ביום אנחנו מתפללים עליהם, הם עדיין נמצאים.

זאב בילסקי: אתה רואה?

זאב בילסקי: אבל במיעוט.

זאב בילסקי: אנחנו לא חושבים שאנשים.

זאב בילסקי: .

זאב בילסקי: עשינו נוהל.

זאב בילסקי: אדוני היושב, אני רוצה שתהיה סמוך ובטוח.

זאב בילסקי: השקעתי כל כך הרבה בנוהל הזה.

זאב בילסקי: התקשרתי עם כל כך הרבה אנשים.

זאב בילסקי: ראיתי דוחות של חברות, ראיתי דוחות של חיל האוויר.

זאב בילסקי: קיבלתי ממנכ"לים - לא רק מקציני הבטיחות – דיווחים על הנוהלים שעשו.

זאב בילסקי: אנשים מברכים על זה.

זאב בילסקי: תראה היום הרבה מכוניות שנושאות את התווית הזאת - חוץ מחברי הכנסת שזה סיפור בפני עצמו – בהתנדבות.

זאב בילסקי: הם עושים את זה לפי הנוהל.

זאב בילסקי: אנחנו רק משכללים את זה.

זאב בילסקי: אנחנו עושים מספר קריא, גדול.

זאב בילסקי: משרד התחבורה כבר שוקל את הגודל, את המספר.

זאב בילסקי: נצבר פה ניסיון.

זאב בילסקי: אמרתי בישיבות קודמות שזה חוק ערכי.

זאב בילסקי: חוק זה חוק.

זאב בילסקי: אני לא יכול לפטור מישהו, אבל אם יש מנהל חברה שחושב שהחוק הזה לא טוב בשבילו, שהוא מזיק לו, אז אני אומר שבשבילי החברה הזאת לא שווה שום דבר, אני לא אקנה מהמוצרים שלה.

זאב בילסקי: זה חוק שנועד להציל חיי אדם.

זאב בילסקי: אנחנו פה מאבדים יותר מידי.

זאב בילסקי: תסתכל מה קרה לנו ביום שישי הקודם ש-4 נהגים שונים דרסו חיילת, אף אחד לא עצר ולא הזעיק עזרה.

זאב בילסקי: תראה לאן הגענו.

זאב בילסקי: יש היום חברי כנסת, כמו חמד עמאר, אני, אתה, אדוני היושב-ראש, שבשארית כוחותינו, יחד עם משרד התחבורה ובשיתוף עם הממשלה, מנסים ליצור עוד נדבך שיציל חיי אדם.

זאב בילסקי: מה יכול להיות יותר טוב מזה?

זאב בילסקי: בוא נלך עם זה.

זאב בילסקי: זה נוהל שכבר קיים.

זאב בילסקי: משרד התחבורה מאמץ את זה.

זאב בילסקי: אם צריך לפטור כמה יחידות ביטחוניות שעוסקות.

זאב בילסקי: .

זאב בילסקי: לך תראה מה שקרה אתמול במקומות מרוחקים.

זאב בילסקי: יש יחידות שעוסקות בדברים האלה, בדברים שקורים פה בתוך המדינה.

זאב בילסקי: אתה צריך כאשר הממונים על כך במשרד הביטחון, מלשכת השר ועד אנשים שדיברתי איתם, כולל היועץ המשפטי, תוקעים לידנו שאך ורק הסמכות הביטחונית העליונה היא זאת שתקבע מי יקבל את הפטור?

זאב בילסקי: אני חושב שאסור לנו להעניש את כל עם ישראל ואת מאות אלפי הנהגים בגלל הויכוח על כמה עשרות אנשים.

ישראל אייכלר: אני רוצה לבקש את התגובה של משרד התחבורה.

עוזי יצחקי: אנחנו בהחלט תמכנו בהצעת החוק.

עוזי יצחקי: ב-2005 הנהגנו את זה כנוהל.

עוזי יצחקי: אנחנו גם עקבנו אחר ביצוע הנוהל.

עוזי יצחקי: בהחלט ראינו תגובות חיוביות, כפי שציין חבר הכנסת ביילסקי.

עוזי יצחקי: לא מדובר בהליך פלילי, אלא בהליך פנים ארגוני.

עוזי יצחקי: הדגש הוא על פנים ארגוני.

עוזי יצחקי: המחויבות של הארגון, המחויבות של המנכ"ל, של קצין הבטיחות והנהלת החברה לבוא ולטפל בנהגים שנמצאים או מסומנים כנהגים בעייתיים.

עוזי יצחקי: כפי שנאמר, בהתחלה זה הפך כמלשינון, אבל מיד זיהו את התהליך, מי מגיב, איך מגיב.

עוזי יצחקי: אני יכול לתת דוגמה על חברות תקשורת וחברות כבלים שאם הטכנאי היה יוצא ולא היו מרוצים מהשירות שלו היו מדווחים.

עוזי יצחקי: קציני הבטיחות והמנכ"לים ידעו לסנן את הדברים.

עוזי יצחקי: כשנביא לכנסת ולוועדה את התקנות כפי שהתחייבנו.

עוזי יצחקי: .

עוזי יצחקי: יש טיוטא של התקנות, כולל גודל המדבקה – מה שנשאלנו לפני הדיון – כולל הנראות שלה, סוגי כלי הרכב, איך מדווחים ואיך הדיווחים.

עוזי יצחקי: אנחנו גם נבוא ונגיד איך נעקוב אחר הדבר הזה.

עוזי יצחקי: בעיקר מדובר פה לעגן בחוק תהליך שהוא פנים ארגוני, להטמיע בתוך התרבות הארגונית של החברה את החשיבות של הפחתת מספר הנפגעים בתאונות דרכים.

ישראל אייכלר: כמה שנים יש את הנוהל?

עוזי יצחקי: הנוהל הוא מ-2005.

ישראל אייכלר: יש לכם איזה דוח, איזה סיכום כמה אנשים התלוננו, כמה תלונות היו מוצדקות, מה אחוז התלונות הנכונות, מה החברות עשו עם זה?

עוזי יצחקי: יש לנו מעקב אחר יישום הנוהל.

עוזי יצחקי: זה לא מעקב מדויק כפי שנקבע בתקנות שיהיה, אבל ביצענו שני מחקרים או שתי בדיקות.

עוזי יצחקי: הבדיקה הראשונה הייתה של הטכניון, שבדקה את האפקטיביות של נוהל 6.

עוזי יצחקי: הבדיקה שנעשתה ב-2007,2008 המליצה לעגן את זה בחקיקה.

עוזי יצחקי: בדיקה נוספת שנעשתה.

עוזי יצחקי: .

ישראל אייכלר: העברתם את זה לוועדה?

עוזי יצחקי: בזמנו כן.

עוזי יצחקי: אני רוצה להזכיר שהייתה הצעת חוק של חבר הכנסת גלעד ארדן, יושב ראש ועדת הכלכלה דאז.

עוזי יצחקי: ההצעה בזמנו נפלה, כי היא הייתה יותר מידי דרקונית, היא באה וקבעה יותר מידי דברים שלא יהיו רק פנים ארגוניים.

לאה ורון: ההצעה של חבר הכנסת גלעד ארדן – היום השר ארדן – לא התקדמה מאחר והוא סבר שנכון יהיה שהמוקד יהיה ברשות לבטיחות בדרכים.

לאה ורון: הוא התחיל לקיים איתם שיחות על-מנת שהרשות תקים מוקד כזה.

לאה ורון: זאת הסיבה שההצעה התעכבה.

עוזי יצחקי: הסברתי, לאה, שלאור העובדה הזאת זה כבר לא היה משהו שהוא פנים ארגוני, כלומר שהממשלה היא זו שבאה, מובילה והאח הגדול מפקח מלמעלה.

עוזי יצחקי: זה מה שגרם קצת לאי קידום ההצעה.

עוזי יצחקי: בדיקה נוספת נעשתה בתחילת 2011.

עוזי יצחקי: גם חברת הסקרים – שכחתי את שמה - עשתה פעילות, בעיקר על מה שנעשה בחיל האוויר.

עוזי יצחקי: היא בהחלט ראתה אפקטיביות, כפי שציין חבר הכנסת ביילסקי, בהפחתה של מעורבות בתאונות דרכים.

עוזי יצחקי: כמו שאמרתי, בתקנות יהיה מנגנון דיווח אחת לשנה כך שנוכל בצורה עקבית לעקוב אחרי העניין הזה.

עוזי יצחקי: דרך אגב, רק כדי לסבר את האוזן, בחודשים האחרונים קיבלנו מידע מעמותת "אנשים באדום" על מספר חברות שלא מקיימות את הנוהל.

עוזי יצחקי: אני פניתי באופן אישי במכתבים למי שעומד בכל אחד מהארגונים האלה.

עוזי יצחקי: לא נגיד את השמות שלהם מפאת כבודם, אבל קיבלנו תשובות מכולם על כך שהם החלו ליישם את הנוהל ולהקפיד עליו.

עוזי יצחקי: בהחלט יש לעניין הזה תוצאות, כי האיום היה שנפרסם את השמות שלהם בעיתונות.

עוזי יצחקי: הם נבהלו מאוד וחזרו.

ישראל אייכלר: אני רוצה להבין את ההבדל בין נוהל, בין תקנה ובין חוק.

ישראל אייכלר: מה ההבדל בין שלושת הדברים האלה?

ישראל אייכלר: הנוהל הזה מחייב מישהו?

איתי עצמון: הנוהל, ככל שידוע לי, איננו נוהל מחייב, כלומר הוא נקבע מכוח תקנות התעבורה, אין לגביו סנקציה פלילית.

עוזי יצחקי: זה נוהל רישוי לכל דבר ועניין.

איתי עצמון: אין לצידו סנקציה פלילית ,לכן הייתה בעיה באכיפה שלו לפי מה שאני יודע.

ישראל אייכלר: אמרת שהם נבהלו שמא יפרסמו שהם לא שמים את המדבקה.

עוזי יצחקי: זה מספיק, תאמין לי.

זאב בילסקי: זה הרבה יותר מעונש.

ישראל אייכלר: זה מספיק.

ישראל אייכלר: השר מוסמך לעשות תקנה כזאת בלי חוק?

איתי עצמון: השר מוסמך לקבוע בתקנות מכוח פקודת התעבורה כל מיני הוראות.

ישראל אייכלר: כמו למשל הוראה כזאת.

איתי עצמון: בהצעת החוק הזאת השר הוסמך לקבוע הוראות לעניין המדבקה – אלו התקנות שאליהן כיוון מר יצחקי – ואת חובת התאגיד לערוך דוחות תקופתיים הכוללים מידע סטטיסטי על יישום הוראות סעיף זה.

איתי עצמון: אלו תקנות נוספות לפי הסעיף המוצע.

ד"ר יעקב אדלר: אני הנציג של עמותת "אנשים באדום".

ד"ר יעקב אדלר: היא הייתה בין הראשונות שקידמו את הנושא הזה.

ד"ר יעקב אדלר: .

זאב בילסקי: הראשונה.

ד"ר יעקב אדלר: .

ד"ר יעקב אדלר: .

ד"ר יעקב אדלר: באמצעות חבר הכנסת ביילסקי ואחרים.

ד"ר יעקב אדלר: אנחנו רוצים לומר שמהניסיון שנצבר בחו"ל..

ד"ר יעקב אדלר: אחד מהעמותה שלנו הביא את הרעיון הזה לארץ.

ד"ר יעקב אדלר: הייתה הצלחה רבה ביותר בהורדת מספר תאונות הדרכים.

ד"ר יעקב אדלר: מה אנחנו עושים בעצם?

ד"ר יעקב אדלר: מגדילים את המעגל של האנשים שנחשפים בעצמם לתאונות דרכים, כדי שידווחו על נהגים שעושים עבירות.

ד"ר יעקב אדלר: הידע הזה מצטבר באותן החברות שמעסיקות את הנהגים האלה, או נותנות להם רכב.

ד"ר יעקב אדלר: על ידי כך אפשר להביא את האנשים לא לדין אלא להליך משמעתי ולומר להם: תשמעו, אם לא תשנו את התנהגותכם כי יש נגדכם המון תלונות, אנחנו לוקחים לכם את הרכב.

ד"ר יעקב אדלר: זה מה שאנחנו רוצים לעשות.

ד"ר יעקב אדלר: ככל שהמעגל הזה יגדל, כך הסיכוי יהיה שאנשים ידעו שמישהו מסתכל עליהם.

ישראל אייכלר: אני רוצה להבין עוד דבר אחד ממשרד התחבורה.

ישראל אייכלר: אמרת כמה פעמים שזה רק נוהל פנימי, נוהל פנימי ונוהל פנימי.

ישראל אייכלר: אם אדם נסע כמו נהג פראי ואני מדווח לקצין הבטיחות, אז על פי החוק – נדמה לי - המשטרה שיודעת שיש איזו עבירה לא צריכה שמישהו יתלונן, היא חייבת לפעול.

ישראל אייכלר: קצין הבטיחות חייב להעביר את זה למשטרה, לא?

ישראל אייכלר: איך אתה מבטיח שזה עניין של נוהל פנימי כאשר זה מנוגד לחוק הכולל שאומר שכשהמשטרה יודעת על ביצוע עבירה היא חייבת לפעול?

עוזי יצחקי: מה שבאנו וקבענו פה זה שכשאותו גוף שינהל את הדבר הזה – זה כבר יהיה על פי תקנה וחוק – יקבל יותר מ-4 דיווחים של עבירות שביצע הנהג, הוא יהיה חייב לדווח לנו.

עוזי יצחקי: אנחנו כמובן נפעל.

ישראל אייכלר: למשטרה אתה לא חייב לדווח?

עוזי יצחקי: לא.

עוזי יצחקי: אם יש עבירה של משטרה, אז זה כבר – יסביר פה השוטר רוני- הופך להרשעה ולעבירה.

עוזי יצחקי: זה מטופל בדרך אחרת.

עוזי יצחקי: אם עבר אותו אדם רמזור אדום, אז הוא עשה עבירה שהוא מורשע בה.

עוזי יצחקי: זה כבר טיפול.

עוזי יצחקי: .

ישראל אייכלר: לא הורשע.

ישראל אייכלר: אדם מצלצל ואומר שהאיש עבר ברמזור צהוב, כמעט אדום.

ישראל אייכלר: אתה לא חייב להעביר את זה למשטרה?

זאב בילסקי: הרב אייכלר, אנחנו לא הולכים על מסלול משטרתי.

זאב בילסקי: יש מסלול משטרתי.

זאב בילסקי: הם יודעים את העבודה שלהם.

זאב בילסקי: כשאנשים מתקשרים הם מטפלים.

זאב בילסקי: זה משהו אחר.

זאב בילסקי: אנחנו עשינו תוספת.

ישראל אייכלר: גם אם הוא לא עבר על החוק?

זאב בילסקי: עבר על החוק, לא עבר על החוק, יש פה מסלול מינהלתי חשוב מאוד בזה שמנכ"ל החברה מתעניין לדעת מי הנהגים.

זאב בילסקי: למדנו שיש נהגים שאנחנו יודעים מראש שיעשו תאונה.

ישראל אייכלר: כל יום כשאתה נוסע בכביש אתה יכול לדעת אם הנהג הזה.

ישראל אייכלר: .

זאב בילסקי: נכון.

זאב בילסקי: הוא יעשה תאונה.

זאב בילסקי: מה שקורה פה זה שאנחנו מוציאים את הנהגים האלה על ידי כך שהציבור שרואה אותם 24 שעות ביממה מדווח.

זאב בילסקי: כשמנכ"ל החברה רואה שיש פה נהג שיעשה בסופו של דבר תאונה, הוא מטפל בו הרבה יותר טוב מכל אחד אחר.

ישראל אייכלר: זה לא שולל את הטיפול המשטרתי?

זאב בילסקי: לא.

זאב בילסקי: זה נדבך נוסף.

ישראל אייכלר: אם זאת עבירה אמיתית המשטרה תיכנס ל..

זאב בילסקי: ברור.

זאב בילסקי: למשטרה יש את שלה.

ישראל אייכלר: עכשיו שאלה אחרונה לפני שאנחנו עושים את ההצבעה לחידוש הדיון.

ישראל אייכלר: מה קורה עם אנשים פרטיים?

ישראל אייכלר: אם החוק כל כך טוב וזה כל כך חשוב להצלת נפשות, למה אדם שיש לו רכב מחברה יופלה לרעה לעומת נהג שיש לו..?

זאב בילסקי: שאלה יפה, אדוני היושב-ראש.

זאב בילסקי: אתה יודע, ירושלים לא נבנתה ביום אחד.

זאב בילסקי: זה תהליך שלוקח.

זאב בילסקי: יום אחד גם יהיה מספר שכולם יוכלו להתקשר.

זאב בילסקי: יום אחד זה יהיה על כל רכב במדינה.

זאב בילסקי: אם קניתי רכב פרטי ומישהו מדווח עלי, אז געזוגט, אני יודע מה עשיתי.

זאב בילסקי: היתרון בהצעת החוק הזאת שאנחנו לוקחים מקום שנותן לאנשים כלי רכב, או שיש סמכות מינהלית למישהו.

זאב בילסקי: אנחנו מנצלים את הסמכות המינהלית של מפקד הגדוד שיש לו בגדוד 30 רכבים.

זאב בילסקי: אם על אחד מהם הוא מקבל כל שבוע 3 תלונות, הוא בא ואומר: רגע, רגע, זה יעשה את התאונה הבאה.

זאב בילסקי: הוא קורא לו ואומר לו: אדוני אני לוקח לך את האוטו, תלך ברגל, תיסע באוטובוסים.

זאב בילסקי: לאותן חברות שיש קצין בטיחות.

זאב בילסקי: .

זאב בילסקי: הלכנו דרך קצין הבטיחות, כי הוא המומחה, הוא האדם היודע ,הוא זה שידע לטפל.

זאב בילסקי: אנחנו במהלך הזה נעשה דברים שהם מחוץ לחקיקה יחד עם משרד התחבורה.

זאב בילסקי: אנחנו נביא לכך שהחברות יכירו בערך של הטיפול בחוק הזה.

זאב בילסקי: לא רק שהם יעשו את זה מפחד החוק , אלא מתוך הכרה שהם גם ירוויחו.

זאב בילסקי: הסביר לי אחד המנכ"לים מאחת החברות הגדולות כמה כסף הוא מרוויח מזה.

זאב בילסקי: אמרתי לו: איך אתה מרוויח כסף?

זאב בילסקי: הוא אמר:

זאב בילסקי: אצלנו כל משאית שמושבתת ליום אחד זה נזקים של עשרות אלפי שקלים.

זאב בילסקי: אם אני לא משבית את הרכב הזה אני מרוויח את הכסף הזה.

זאב בילסקי: מאז שהתחלנו להפעיל את הנוהל הנהגים יודעים שהם צריכים לנהוג בדיוק לפי זה.

זאב בילסקי: אז אני מרוויח את ימי העבודה של המשאיות.

דן קדרון: מהרגע שזה נכנס לצבא התאונות ירדו בצורה דרסטית.

דן קדרון: כמו שאמר חבר הכנסת ביילסקי, יש לפעמים שמתקשרים אנשים וזה לא נכון.

לאה ורון: אדוני, סליחה שאני קוטעת אותך, אבל הוועדה סיימה את הליך הכנת החוק לקריאה השנייה והשלישית.

לאה ורון: על סדר יומה בקשה לדיון מחדש.

לאה ורון: זה הנושא.

דן קדרון: אני חושב שזה יוריד את תאונות הדרכים בצורה דרסטית.

ישראל אייכלר: אנחנו נעמיד להצבעה את הבקשה של חבר הכנסת זאב ביילסקי.

עוזי יצחקי: כבוד היושב-ראש, דיברנו על תיקון נוסח.

עוזי יצחקי: זה תואם עם חבר הכנסת ביילסקי.

לאה ורון: מר עוזי יצחקי, מדובר בשלב הזה של התיקון אך ורק בהחלטה של הוועדה אם לפתוח את הדיון מחדש, לפתוח את האישור שנתנה הוועדה בדיון הקודם לקריאה שנייה ושלישית.

עוזי יצחקי: מאה אחוז.

עוזי יצחקי: לא הבנתי.

עוזי יצחקי: סליחה.

ישראל אייכלר: זה מה שאמרתי.

ישראל אייכלר: ההצבעה תהיה על בקשתו של חבר הכנסת זאב ביילסקי לדון מחדש בהצעת החוק שהוא הגיש לתיקון פקודת התעבורה (מערכת לדיווח ומעקב לגבי רכב של תאגיד).

ישראל אייכלר: מי בעד הדיון מחדש?

ישראל אייכלר: ה צ ב ע ה בעד – פה אחד אושר

לאה ורון: חבר הכנסת ביילסקי מצביע במקום חבר הכנסת ישראל חסון.

ישראל אייכלר: הבקשה התקבלה פה אחד.

לאה ורון: עכשיו אני מציעה שנציג משרד הביטחון יציג את הבקשה שלהם, שכן חבר הכנסת ביילסקי הגיש את הבקשה במענה לפנייה של משרד הביטחון.

אליהו כהן: אני חושב שחבר הכנסת ביילסקי פירט בצורה מאוד מאוד נכונה את הצרכים שלנו.

אליהו כהן: אני יכול לבוא ולומר שבשל תקלה מהותית אצלנו לא היינו חלק מהתהליך המוקדם.

אליהו כהן: ייתכן שהוועדה הייתה מסכמת את הדברים לצד הגופים שמפורטים כבר בסעיפים הרלוונטיים.

אליהו כהן: אנחנו ביקשנו, גם באמצעות לשכת שר הביטחון, מחבר הכנסת ביילסקי, בתיאום עם הלשכה המשפטית, לפתוח את הדיון ולהוסיף מספר מצומצם של גופים שבתוכם הצבענו על מנגנון מאוד מאוד מאוד פרטני להחרגת אותם רכבים שיהיו קשורים לפעילות ביטחונית מיוחדת.

אליהו כהן: דקות לפני הדיון דיברנו עם סמנכ"ל בכיר עוזי יצחקי.

אליהו כהן: אני הסכמתי להרחיב או להגביר את מנגנון ההחרגה גם לעניין היחידות ויחידות הסמך של משרד הביטחון, שעיקר פעילותן לביטחון המדינה, כפיילוט לאותו מנגנון שסוכם לעניין החברות הממשלתיות.

אליהו כהן: גם לגבי יחידות ויחידות הסמך של משרד הביטחון הגורם הביטחוני המוסמך, שזה ראש מלמ"ב, ישמש כמי שיאשר פרטנית רכב רכב.

אליהו כהן: אני רוצה לבוא ולומר שתהיו סמוכים ובטוחים שזה לא יהיה כלאחר יד.

אליהו כהן: בניגוד לארגונים אחרים שהתחולה הרבה יותר רחבה, כאן המנגנון יהיה פרטני.

אליהו כהן: לנגד עיניו יעמוד רק העניין הביטחוני והאינטרס הביטחוני.

אליהו כהן: אני באמת מבקש מהוועדה לאשר את הדבר הזה.

לאה ורון: אני מניחה שכל האמור אלה דברים שאתה מוסר לחברי הכנסת שיירשמו בפרוטוקול, אבל בנוסח לא יהיה שינוי, כי כבר נאמר בו שהפקודות יחולו לפי העניין של אותם גופים.

לאה ורון: אני מבינה שאתם מתייחסים לזה, או שאתם.

לאה ורון: .?

איתי עצמון: לא ברור אם אתם רוצים לשנות את הנוסח, כי רגע כתוב שהוראות לפי סעיף זה לא יחולו על יחידות ויחידות סמך של משרד הביטחון שעיקר פעילותן בתחום ביטחון המדינה.

איתי עצמון: זה גורם אחד שביקשתם להחריג.

איתי עצמון: גורם אחר אלו חברות ממשלתיות, כפי שמפורט בפסקה (9) המוצעת.

איתי עצמון: לגביהן מדובר על כלי רכב מסוימים.

שרית זוכוביצקי-אור: זה הכל.

שרית זוכוביצקי-אור: הפתרון הוא..

זאב בילסקי: אנחנו סיכמנו להחיל את הרישא של (9) על (3), ואז ינוח דעתו של משרד.

זאב בילסקי: .

איתי עצמון: אני לא כל מבין מה זה הרישא.

איתי עצמון: הרישא של (9) היא חברה ממשלתית כהגדרתה בחוק החברות הממשלתיות, כמפורט להלן, ששר הביטחון אחראי לענייניה לפי חוק החברות הממשלתיות.

איתי עצמון: זה רק לגבי כלי רכב מסוימים שברשות אותה חברה ממשלתית שהמלמ"ב הורה כי אין להחיל לגביהם את הוראות החוק בשל מעורבותם בפעילות ביטחונית.

איתי עצמון: זה ההסבר.

איתי עצמון: אני לא כל כך מבין מה אתם מבקשים לשלב כרגע בפסקה (3).

לאה ורון: לי חסר מידע מוקדם.

לאה ורון: אני רואה את ממלא מקום יושב-ראש הוועדה מחפש.

לאה ורון: מה הכוונה בלהחיל את הרישא של (9)?

לאה ורון: מאיפה הרישא של (9)?

איתי עצמון: אני מציע שתגידו בצורה מהותית מה אתם.

איתי עצמון: .

אליהו כהן: בוא נציע את המנגנון.

אליהו כהן: נראה לי שאז זה יהיה ברור.

אליהו כהן: המנגנון שחל לגבי החברות הממשלתיות שבאחריות שר הביטחון הוא שמי שמחריג את אותה פעילות זה הממונה על הביטחון במערכת הביטחון.

אליהו כהן: אין לנו התנגדות שאותו מנגנון יחול גם לגבי יחידות ויחידות הסמך של משרד הביטחון.

איתי עצמון: מה הסיבה לכך, להבדיל מיחידות ויחידות הסמך של משרד ראש הממשלה או כל אחד משאר הגופים?

אליהו כהן: כדי שנצליח להחריג את אותן פעילויות ביטחוניות.

אליהו כהן: זאת הייתה האמירה של סמנכ"ל בכיר.

עוזי יצחקי: אני אסביר לכם למה אנחנו מתכוונים.

ישראל אייכלר: יש לי שאלה אינפורמטיבית.

ישראל אייכלר: חברות השכרה זה תאגיד של קצין בטיחות?

עוזי יצחקי: כן, נכללות פה.

ישראל אייכלר: זאת אומרת שכל חברה או מישהו שלוקח רכבים מחברת השכרה חייב?

עוזי יצחקי: כן.

איתי עצמון: כל עוד הוא מעמיד אותם לרשות עובדיו.

איתי עצמון: כל עוד אותו גוף מעמיד את כלי הרכב לרשות עובדיו.

ישראל אייכלר: אז הוא חייב, למרות החוק הזה.

עוזי יצחקי: כן, חייב.

עוזי יצחקי: מה זה למרות?

ישראל אייכלר: החוק הזה לא מחריג אותו?

עוזי יצחקי: הסעיף הזה לא מחריג אותו.

עוזי יצחקי: אני אסביר לכם למה הייתה פה הכוונה.

ישראל אייכלר: אם התעשייה האווירית שוכרת מחברת.

ישראל אייכלר: .

זאב בילסקי: לא חל.

איתי עצמון: מה שמוצע כאן זה לקבוע הוראות מיוחדות לגבי אותן חברות ממשלתיות.

זאב בילסקי: הרב אייכלר, היחידים שאנחנו מחריגים אותם, כפי שאמר אלי כהן, זה פרטני, רכב רכב.

זאב בילסקי: המופקד על הביטחון הוא זה שקובע שהרכב הזה משמש לביטחון המדינה.

זאב בילסקי: לפי שיקול דעתו הוא מוכן להחריג אותו.

ישראל אייכלר: זה לא כתוב.

ישראל אייכלר: כתוב פה לפי העניין של אותם גופים, כמו למשל אם מנהל בשירות בתי הסוהר רוצה לתת איזה שהוא.

ישראל אייכלר: .

אליהו כהן: אנחנו מדברים רק על הטיפול של החברות הממשלתיות בסעיף (9).

אליהו כהן: זה המנגנון.

איתי עצמון: האם לגבי אותן יחידות בחברות הממשלתיות יהיה גם נוהל?

אליהו כהן: כן, אין שום בעיה.

איתי עצמון: יהיה מדובר על כלי רכב מסוימים, הכל בהתאם לנוהל?

עוזי יצחקי: ובהתאם לאישור אותו ממונה.

אליהו כהן: כן.

אליהו כהן: אין לנו כוונה ליצור מצב שאדם שאין לו צורך בזה בנסיעה מינהלית או אין שום פעילות ביטחונית סביבו יהיה פטור מהעניין הזה של המדבקה, בטח לאור מה שאני שומע כאן.

אליהו כהן: אין לנו שום אינטרס בזה.

אליהו כהן: נוהל..

אליהו כהן: ואישור פרטני הם שניהם אותו דבר.

אליהו כהן: לפי הנוהל יצטרך להיות אישור פרטני.

אליהו כהן: זה שני מושגים זהים לחלוטין.

איתי עצמון: מה שאתה אומר זה שהסיפא של פסקה (9) המוצעת בעניין כלי רכב שברשות אותה חברה וכו' תחול גם לגבי פסקה (3)?

עוזי יצחקי: הכוונה היא שלא יקבלו פה פטור גורף.

עוזי יצחקי: כמו שרק באותן חברות ממשלתיות רק הרכבים המבצעיים יקבלו, כך יקבלו את הפטור הגופים בסעיף (3).

עוזי יצחקי: בסעיף (3) יהיה מישהו שיבוא ויקבע, זה לא יהיה גורף.

עוזי יצחקי: על פקידה של איזו שהיא יחידה, או על פקיד שעובד מ-8:00 בבוקר עד 16:00 באיזו שהיא חברה שנוהג כמו מטורף זה כן יחול.

איתי עצמון: אני רק מסב את תשומת הלב לכך שאותו רציונאל שאתה מדבר עליו כאן יכול להיות רלוונטי גם לגבי שאר הגופים, שכן הוחרגה רשימה ארוכה של גופים מתחולת הסעיף.

זאב בילסקי: עכשיו אנחנו מוסיפים רק את אותו סעיף שהתבקשנו על ידי משרד הביטחון.

זאב בילסקי: נענינו.

זאב בילסקי: אנחנו לא מורידים מעולמו של הקב"ה, אנחנו רק מוסיפים.

זאב בילסקי: אנחנו פשוט נענים לפנייה של אנשים שעוסקים בביטחון המדינה.

זאב בילסקי: זה הכל.

זאב בילסקי: שום דבר אחר אנחנו לא מחריגים.

זאב בילסקי: יוצאת מלאכה טובה תחת ידנו, לאחר שנחה דעתו של משרד התחבורה בכך שהוא וידא שכלי הרכב משמשים לביטחון המדינה, שבעל הסמכות מוכר להם והם מוכנים לקבל אותו.

יפעת רווה: רק שאלת הבהרה.

יפעת רווה: הניסוח המוצע זה מה שיהיה, או שאתם עושים עוד שינוי לזה?

איתי עצמון: לפי מה שהבנתי מוצע כאן שינוי.

יפעת רווה: מה בדיוק השינוי?

עוזי יצחקי: שלגבי סעיף (3) יחול מנגנון הבקרה והסינון שמופיע בסעיף (9).

זאב בילסקי: זה מנגנון מחמיר שאנחנו מחילים אותו גם על משרד הביטחון.

ישראל אייכלר: אני מבין שיש פה הבדל בין רשות הכבאות שכל המכוניות של הכבאים ובני משפחותיהם יהיו פטורות, לעומת אנשי רפא"ל והתעשייה האווירית שיצטרכו משהו פרטני.

ישראל אייכלר: אומר היועץ המשפטי.

ישראל אייכלר: .

זאב בילסקי: אם אתה רוצה אנחנו מוכנים לעשות שכולם יהיו.

זאב בילסקי: .

עוזי יצחקי: אם אתם מוכנים לפתוח אני אשמח.

איתי עצמון: זה לא כל כך פשוט.

זאב בילסקי: הרב אייכלר, תן לי קצת חוכמת חיים להגיד לך.

זאב בילסקי: נער הייתי וגם זקנתי.

זאב בילסקי: לא ראיתי צדיק נעזב, לא ראיתי את זרעו מבקש לחם, אבל ראיתי את מה שקורה פה.

זאב בילסקי: אנחנו הגענו בכוחות האחרונים שלנו לרגע הזה.

זאב בילסקי: אם יש למשטרת ישראל 15 כלי רכב – סתם זרקתי מספר - ומתוכם יש מספר שיכולנו גם לעשות אותם ככה, לא שווה לי להתעסק 3 חודשים עם משטרת ישראל או עם כיבוי אש שנוסעים פעם ברכב שהוא מבצעי ופעם לא.

זאב בילסקי: אני לא אתחיל לריב איתו על המדבקה.

זאב בילסקי: ממילא יש פה נוהל שישתרש.

זאב בילסקי: מסכנים משטרת ישראל.

זאב בילסקי: כל אחד שקונה פלאפל, שם את האוטו באדום לבן, תוך שנייה ב-ynet רואים את מספר הרכב והמפכ"ל נדרש לתת עונש מינהלי.

זאב בילסקי: תאמין לי, הרבה יותר טוב מהמדבקה.

זאב בילסקי: הלוואי שיכולנו להחיל את זה על כולם.

זאב בילסקי: הדיון מתמקד בבקשה שלי לדיון חוזר אך ורק בסעיף של משרד הביטחון שקיבלנו עליו הסכמה של משרד התחבורה.

זאב בילסקי: לפחות לך, הרב אייכלר – אני לא יודע עוד כמה זמן אני אשב בבית הזה – אני מאחל שתשב הרבה שנים ונוכל לעשות חוקים חדשים, לעשות דברים על-מנת לשפר את העניין.

זאב בילסקי: יש לי גם רעיונות לשפר את העניין.

זאב בילסקי: ברגע הזה זה עומד ותלוי.

זאב בילסקי: או שנאשר את זה ונביא למליאה וסוף סוף, לאחר כל כך הרבה שנים, לאחר השתדלות של אנשים ששילמו את המחיר הכי יקר בחיים שלהם ונשכבו על הגדר..

זאב בילסקי: לא היה שבוע ש"אנשים באדום" לא דחפו ועשו את הכל.

זאב בילסקי: עכשיו אנחנו מגיעים לזה.

זאב בילסקי: מה שאני מבקש זה לאשר את זה, לא להיכנס עכשיו לכולם.

זאב בילסקי: הייתה בקשה ספציפית של משרד הביטחון.

זאב בילסקי: יש להם מספיק קרדיט אצלנו כדי שנאשר את הבקשה הזאת.

זאב בילסקי: אנחנו יודעים שזה רכב ביטחון.

זאב בילסקי: מה עוד אני יכול להגיד לך, הרב אייכלר?

ישראל אייכלר: אני מציע, חבר הכנסת ביילסקי, שנעשה המשך דיון מהיר כי יש לי פה כמה דברים בעניין הזה.

ישראל אייכלר: נראה לי שהחוק הזה מאוד מאוד טוב ומאוד מאוד חשוב, אבל יש לי כמה דברים שלא ברורים לי.

זאב בילסקי: יש לי בקשה אליך, הרב אייכלר.

זאב בילסקי: אני מאוד מבקש ממך.

זאב בילסקי: אנחנו יכולים להצביע על זה.

זאב בילסקי: אם אתה רוצה נברר בינינו את הדברים לפני שזה יבוא למליאה.

זאב בילסקי: תן לנו לפחות לסיים את הדיון הזה, להצביע עליו.

ישראל אייכלר: אני בסך הכל ממלא מקום של יושב-ראש הוועדה.

זאב בילסקי: תראה מה שקרה פה.

זאב בילסקי: היושב-ראש של הוועדה העביר את זה לחבר הכנסת וקנין, אחר כך העביר את זה לך.

ישראל אייכלר: פשוט התבקשתי למלא את מקומו.

זאב בילסקי: אני מאוד מעריך אותך ואת הנכונות שלך.

זאב בילסקי: כל מה שאני מתחנן בפניך זה שתתן לנו להעביר את זה.

זאב בילסקי: אני מבטיח לך שזה לא יגיע למליאה עד שנשב שנינו ואני אסביר לך הכל.

זאב בילסקי: יש דברים שאולי צריכים לעשות.

זאב בילסקי: אם נחליט שנינו שלא, אז אני מתחייב בפניך עכשיו שלא נעלה את זה למליאה.

ישראל אייכלר: אני מאוד הייתי רוצה לעשות את זה למענך, זאב, כי אתה אדם מוערך, חבר כנסת מוערך.

ישראל אייכלר: אני לא יודע למה חבר הכנסת גילאון, שהוא בעיני איש מצפון והגיע לנושא אחר, לא לוקח את זכות הדיבור גם בנושא הזה.

ישראל אייכלר: האם מבחינת מה שאתה דוגל בו - זכויות הפרט והזכות לפרטיות – אתה בעד שכל המכוניות בארץ או כל המכוניות של כל התאגידים, כולל אנשים שנמצאים בסיכון.

ישראל אייכלר: .?

אילן גילאון: אדוני עושה פה דבר שלא נהוג לעשותו.

ישראל אייכלר: אתה לא חייב.

אילן גילאון: זאת הצעת חוק של חבר הכנסת ביילסקי.

ישראל אייכלר: אתה לא חייב.

ישראל אייכלר: פשוט ראיתי שאתה שותק ולא ידעתי מה דעתך.

אילן גילאון: אני בהחלט איש מצפון, אבל גם איש מצפון לא צריך לתת את דעתו על כל דבר.

ישראל אייכלר: טוב, סליחה, אני מכבד..

אילן גילאון: לעיתים צריך לשמור..

זאב בילסקי: יש לי בקשה אליך.

זאב בילסקי: מהיום הראשון שלי בכנסת אני עובד על הצעת החוק הזאת.

זאב בילסקי: לא ישנתי בלילה כדי להגיע לדיון הזה היום.

זאב בילסקי: אני מבטיח לך שלא נביא את זה לקריאה שנייה ושלישית עד שלא נלבן את זה בינינו.

זאב בילסקי: אם לא תנוח עליך דעתך זה לא יבוא לקריאה שנייה ושלישית, ואז תקענו את זה כמו שרצינו.

זאב בילסקי: אם נרצה נחזיר את זה לוועדה.

איתי עצמון: אני לא כל כך מבין למה הכוונה.

זאב בילסקי: הכוונה היא שחבר הכנסת אייכלר לא נחה דעתו מסעיפים מסוימים בחוק.

זאב בילסקי: הוא יושב-ראש הוועדה.

איתי עצמון: ממלא מקום של היושב-ראש.

זאב בילסקי: ממלא מקום של יושב הראש.

זאב בילסקי: הוא התוודע לחוק שאנחנו מ-2005 הולכים והגענו לסוף הדרך.

זאב בילסקי: יכול להיות שאם הוא היה בתוך העניין הזה מ-2005 הדברים היו יותר ברורים.

זאב בילסקי: אני מכבד את דעתו.

זאב בילסקי: מה שאני מציע זה שאנחנו נצביע על זה עכשיו, אבל לא נביא את זה לקריאה שנייה ושלישית במליאה עד שלא נשב בינינו.

זאב בילסקי: אני אבוא ללשכתו ואני אסביר לו.

זאב בילסקי: היה ונחה דעתו, הכל בסדר.

זאב בילסקי: היה ולא, נעצור את החקיקה הזאת.

זאב בילסקי: בקדנציה הבאה – אני לא יודע מי יהיה פה.

זאב בילסקי: .

ישראל אייכלר: למה שתעצור חקיקה?

ישראל אייכלר: שנינו הרי רוצים דבר אחד: שלא יהיו תאונות דרכים.

ישראל אייכלר: שנינו רוצים שנהגים פראיים יפחדו לנסוע מהר.

זאב בילסקי: תן לנו להעביר את זה.

ישראל אייכלר: השאלה היא איך נמצא דרך שלא תגרום.

ישראל אייכלר: .

זאב בילסקי: אני מצאתי דרך.

זאב בילסקי: אני לא יכול עכשיו לקחת.

זאב בילסקי: .

זאב בילסקי: אני אבוא אליך ואסביר לך הכל.

זאב בילסקי: אם לא תנוח עליך דעתך, לא נביא את זה.

זאב בילסקי: .

אילן גילאון: בתור איש מצפון אני יכול להגיד לך שהטענה שלו היא סבירה.

ישראל אייכלר: אתה יודע על דבר כזה שיכול.

ישראל אייכלר: .?

אילן גילאון: כן, האיש מתחייב.

אילן גילאון: אנחנו הרי מכירים אותו.

ישראל אייכלר: בסדר, על דברתך.

זאב בילסקי: על דברתי.

ישראל אייכלר: משום כבודו של חבר הכנסת ביילסקי אני מעמיד להצבעה.

ישראל אייכלר: .

לאה ורון: השאלה את מה.

איתי עצמון: בדיון האחרון הוחלט להחריג שורה של גופים.

איתי עצמון: כרגע הבקשה היא להוסיף לאותה רשימה של גופים שיוחרגו יחידות ויחידות סמך של משרד הביטחון שעיקר פעילותן בתחום ביטחון המדינה, וכן 3 חברות ממשלתיות: התעשייה האווירית לישראל בע"מ, התעשייה הצבאית לישראל בע"מ, רפאל מערכות לחימה מתקדמות בע"מ, כאשר לגבי הגופים האלה שציינתי עכשיו יהיה מדובר בכלי רכב שברשות אותם גופים שהממונה על הביטחון במערכת הביטחון הורה כי אין להחיל לגביהם את ההוראות לפי הסעיף המוצע בשל מעורבותם בפעילות ביטחונית.

איתי עצמון: אני מבין שיחול גם איזה שהוא נוהל על אותם גופים, כפי שנקבע לגבי יתר הגופים, שהרי ברישא של סעיף קטן (ז) המוצע כתוב שלעניין הגופים המנויים בפסקאות (1) עד (8) יחולו פקודות או נהלים, כלומר יהיו גם נהלים לגבי כלי הרכב שיוחרגו.

שרית זוכוביצקי-אור: (|1)-(9).

איתי עצמון: יהיה צורך לשנות.

איתי עצמון: אני פשוט רוצה להבין את הכוונה.

ישראל אייכלר: זאת הכוונה.

זאב בילסקי: על זה אנחנו מצביעים.

איתי עצמון: לפני ההצבעה אני מבקש הבהרת נוסח במשפט לגבי סעיף העונשין.

עוזי יצחקי: לא דיברנו על המנגנון של (3).

איתי עצמון: אמרתי.

איתי עצמון: ציינתי את רשימת הגופים.

איתי עצמון: אמרתי שלגבי כל הגופים האלה שציינתי יחול אותו מנגנון.

רוני לוינגר: המנגנון שמופיע בסעיף (9) חל רק על..

איתי עצמון: על פסקה (3), על הגופים המנויים בפסקה (3).

רוני לוינגר: לא.

רוני לוינגר: זה משהו חדש.

רוני לוינגר: זה גם לא עלה בבקשה לדיון מחדש.

איתי עצמון: בקשה לדיון מחדש עסקה בהוספת הגופים האלה.

איתי עצמון: אם יהיו שינויים כאלה ואחרים אפשר לעשות את זה בוועדה, השאלה מה הוועדה מחליטה.

רוני לוינגר: זה שינויים מהותיים.

רוני לוינגר: לא מדובר על זה בכלל.

רוני לוינגר: אתה משווה את המשטרה לתעשייה האווירית?

קריאה: לא נגעו במשטרה.

זאב בילסקי: המשטרה לא בעסק.

רוני לוינגר: למה אתה אומר סעיף (3)?

איתי עצמון: בפסקה (3) שנוספה מדובר על יחידות ויחידות סמך של משרד הביטחון שעיקר פעילותן בתחום ביטחון המדינה.

רוני לוינגר: עליהן יחול סעיף (9).

איתי עצמון: כן, זה מה שאמרתי.

ישראל אייכלר: משטרת ישראל נרגעה.

ישראל אייכלר: אם יש שוטר פראי שאני רוצה לדווח עליו?

רוני לוינגר: אם יש שוטר פראי ידווח עליו ראשון, כי כמו שאמר חבר הכנסת ביילסקי, יש תופעה חדשה שלכל אזרח יש תחביב.

רוני לוינגר: .

ישראל אייכלר: רק של המפכ"ל ושל חברי הכנסת.

רוני לוינגר: הם מצלמים אותנו.

רוני לוינגר: השוטרים נענשים בחומרה.

ישראל אייכלר: לא.

ישראל אייכלר: זה רק של המפכ"ל ושל קצינים בכירים.

ישראל אייכלר: אני רואה פה שכל הגופים החזקים דאגו שזה לא יהיה.

רוני לוינגר: דנו בזה בהרחבה בישיבה הקודמת.

ישראל אייכלר: אני לא מערער על זה, זאת זכותה של הוועדה.

ישראל אייכלר: יש אפשרות אחר כך, כמו שביקש חבר הכנסת ביילסקי, לפתוח דיון מחדש?

איתי עצמון: דיון מחדש הוא בנושא מסוים.

ישראל אייכלר: מה אם מישהו רוצה להוסיף?

לאה ורון: לא.

לאה ורון: מאחר ועל סדר יומה של הוועדה מה שנרשם זה בקשה לדיון מחדש ודיון מחדש מבלי לציין באיזה מהסעיפים מתקיים דיון מחדש, הרי שמיצינו את הבקשות לדיון מחדש.

איתי עצמון: אני מבקש בכל זאת לבדוק את העניין, כי ככל שאני יודע, דיון מחדש מכוון להצבעה על נושא מסוים.

איתי עצמון: אם נערכה הצבעה על נושא החריגים.

איתי עצמון: .

לאה ורון: זאת אומרת שאפשר יהיה עכשיו להגיש בקשות.

לאה ורון: .?

איתי עצמון: כל עוד זה נושא אחר.

איתי עצמון: לגבי השאלה אם ניתן להחריג עוד גופים אני לא כל כך בטוח.

איתי עצמון: צריך לבדוק את זה.

זאב בילסקי: יש התחייבות ג'נטלמנית שלי ליושב-ראש הוועדה.

זאב בילסקי: בוא נסתפק בזה.

זאב בילסקי: אם נצטרך לזה נפנה לוועדה, אם לא, החוק הזה יתקדם.

ישראל אייכלר: שאלתי אם הוועדה תוכל לקבל את בקשותנו.

זאב בילסקי: אם לא נעשה שנינו הצעת חוק חדשה.

ישראל אייכלר: אני יודע מה זאת הצעת חוק חדשה.

ישראל אייכלר: אני אשאל את זאב ביילסקי מה זה.

ישראל אייכלר: מ-2005 התחלת, נכון?

זאב בילסקי: לא.

ישראל אייכלר: אני בכל אופן עומד בצד שלי.

ישראל אייכלר: .

איתי עצמון: התחלתי לומר שאני מבקש להבהיר ברמה של הבהרת נוסח את הנושא של הסנקציה הפלילית על הפרת הוראות הסעיף המוצע.

איתי עצמון: ההחלטה בדיון ב-4 ינואר הייתה שהענישה תהיה קנס כאמור בסעיף 61(א)(1) לחוק העונשין.

איתי עצמון: הסעיף שנוסח בסעיף קטן (ו): "העובר על הוראות סעיף זה".

איתי עצמון: מכיוון שבדרך כלל לא מקובל לנסח סעיף פלילי בצורה כללית אלא ממש לפרט בדיוק את העבירות, שקלנו אם לעשות את זה כאן.

איתי עצמון: לאחר התייעצות עם משרד המשפטים - עו"ד רווה תשלים - הוחלט בכל זאת להשאיר את זה כך.

יפעת רווה: אנחנו באמת משתדלים שהדברים בסעיף הפלילי יהיו מדויקים.

יפעת רווה: מה שכאן קרה זה שבהתחלה זה היה חוק נפרד.

יפעת רווה: בסופו של דבר זה שולב בפקודת התעבורה.

יפעת רווה: באחרית הימים תהיה רפורמה בפקודה, אבל כרגע יש סעיף מאוד מאוד כללי.

יפעת רווה: כיוון שברור שעל הדבר הזה לא יכניסו למאסר והודגש כאן שלא הקטע הפלילי הוא הכי חשוב, חשבנו שאפשר להסתפק בסעיף הזה כך שמי שעובר על זה דינו קנס.

איתי עצמון: כל דבר שלא נפרט ישר מחיל את סעיף 62 לפקודת התעבורה, שהוא סעיף כללי שקובע ענישה חמורה יותר.

איתי עצמון: ננסח את זה כך אם הוועדה מקבלת.

זאב בילסקי: אנחנו מודים לך.

ישראל אייכלר: אנחנו ניגש להצבעה בקבלת ההבהרה וההבטחה של חבר הכנסת ביילסקי שיקדם את החקיקה רק אחרי שיוסכם בינינו על הדברים שצריכים כך שתנוח דעתנו.

ישראל אייכלר: אני מעמיד להצבעה את הסעיפים המתבקשים, שזה סעיף..

איתי עצמון: בנוסח שמונח בפני הוועדה זה פסקאות (3) ו-(9) של סעיף קטן (ז), עם השינויים שעליהם דיברתי קודם.

ישראל אייכלר: מי בעד האישור של פסקאות (3) ו-(9) עם השינויים שדיברנו עליהם?

ישראל אייכלר: ה צ ב ע ה בעד – פה אחד ההצעה אושרה

זאב בילסקי: זה היום עשה ה' נגילה ונשמחה בו.

ישראל אייכלר: אם הצלת נפש אחת מישראל הצלת עולם מלא.

ישראל אייכלר: תודה רבה.

ישראל אייכלר: יישר כוח לחבר הכנסת ביילסקי.